PROIECT DIDACTIC № 7
I. Date generale
	Unitatea de învățare
	 Ce exprimă muzica?

	Tema lecției
	Muzica veselă și tristă în viață


	Data
	A 7-a săptămână de studii 



 Unități de competență:
1.1. Identificarea semnificației sunetelor după înălțime și după durată în contextul comunicării cu muzica
1.2. Distingerea stărilor emoționale exprimate prin muzica audiată și interpretată.
1.3. Intonarea unor melodii simple.
Obiective operaţionale:
A.   Cognitive:  
· Să clasifice piesele muzicale audiate în două categorii: muzică veselă și muzică tristă.
· Să identifice stările emoționale transmise prin muzică și să le asocieze cu simbolurile corespunzătoare (fișe „Vesel/Trist”).
B.   Formative: 
· Să interpreteze corect și expresiv cântecul „Dacă vesel se trăiește, fă așa...”, sincronizând mișcările simple cu mesajul muzical.
· Să reacționeze corect la cerințele jocurilor muzicale (ex: „ascultă și arată dacă e vesel sau trist”), respectând regulile jocului.
C.   Atitudinale: 
· Să manifeste interes și bucurie în participarea la activitățile muzicale (jocuri, audiții, interpretări).
· Să comenteze, în cuvinte simple, cum i-a făcut să se simtă muzica ascultată (veselă sau tristă) și să-și spună părerea despre ea.
Strategii didactice:
A. Metode: Conversația euristică, explicația, audiția active, joc didactic, mișcare și improvizație. muzicală, interpretarea model etc.
B. Mijloace didactice:  Laptop, proiector/ televizor, Pian/keyboard, , fișe cu emoticoane (vesel / trist) etc.
C. Bibliografie și webografie selectivă:
1.Curriculum national. Învățământul primar. Chișinău: MECC, 2018.
2.Morari M., Gagim I. Educație muzicală. Manual pentru clasa a I-a.  Chișinău: Știința, 2014.
3.Ghid de implementare a curriculumului pentru învățământul primar. Chișinău: MECC, 2019.
4.Metodologia privind evaluarea criterială prin descriptori în învățământul primar, clasele I- IV.Chișinău: MECC, IȘE, 2019.
[bookmark: _Hlk203914126]5.Morari M., Gagim I., Educație muzicală, clasa I. Ghidul profesorului. – Chișinău, Știința, 2014.
https://www.youtube.com/watch?v=izQsgE0L450&list=RDizQsgE0L450&start_radio=1
https://www.youtube.com/watch?v=DJLhNg6RcWw&list=RDDJLhNg6RcWw&start_radio=1
https://www.youtube.com/watch?v=c2ZS9Ik2qNQ&list=RDc2ZS9Ik2qNQ&start_radio=1https://www.youtube.com/watch?v=QLK1nmKmEjs&list=RDQLK1nmKmEjs&start_radio=1







II. Schița scenariului lecției  
	Etapele
	Obiectivele operaţionale
	Tehnologia și conținuturi vizate
	Timp alocat
(min.)
	Evaluare


	                                                   EVOCARE
	

· Să identifice stările emoționale transmise prin muzică și să le asocieze cu simbolurile corespunzătoare (fișe „Vesel/Trist”).

· Să manifeste interes și bucurie în participarea la activitățile muzicale (jocuri, audiții, interpretări).

	
Salutați elevii și  introduceți-i în atmosfera lecției printr-o întrebare:
„Ați auzit vreodată o melodie care v-a făcut să zâmbiți? Dar una care v-a întristat puțin?”
Propuneți jocul „ Reacționează cu fața ta”.
Redați fragmente scurte de muzică veselă și tristă (ex: Johann Strauss – „Tritsch-Tratsch Polka” https://www.youtube.com/watch?v=DJLhNg6RcWw&list=RDDJLhNg6RcWw&start_radio=1
și Samuel Barber – Adagio for Strings https://www.youtube.com/watch?v=izQsgE0L450&list=RDizQsgE0L450&start_radio=1 )
Elevii aleg un emoticon, vezi anexa 1(față veselă sau tristă) și îl ridică.
Își schimbă expresia feței și postura corporală în funcție de caracterul piesei.



	 






5-7 minute
	 


Observarea interesului și a  gradului de participare  la subiectul propus.


	REALIZAREA SENSULUI















REFLECŢIE

	




· Să exprime în mod sincer și deschis propriile emoții trăite în timpul audițiilor muzicale.



· Să reacționeze corect la cerințele jocurilor muzicale (ex: „ascultă și arată dacă e vesel sau trist”), respectând regulile jocului.
· Să clasifice piesele muzicale audiate în două categorii: muzică veselă și muzică tristă.









· Să interpreteze corect și expresiv cântecul „Dacă vesel se trăiește, fă așa...”, sincronizând mișcările simple cu mesajul muzical.



	
Inițiați o discuție urmărind desenele de la pagina 13 din manual.
„Acesta este prietenul nostru, Arlechinul. Deși poartă un costum colorat și e mereu pregătit de joacă, el are și zile în care e trist...”
Audiați piesa ,,Arlechinul” de Robert Schumann:
https://www.youtube.com/watch?v=QLK1nmKmEjs&list=RDQLK1nmKmEjs&start_radio=1
Propuneți următoarele jocuri muzical-didactice:
1. „Ghicește muzica prin gest”.
Instrucțiuni:
Un elev ascultă un fragment cu căști și îl redă prin mișcări (lent – trist, saltat – vesel).Colegii ghicesc dacă muzica era veselă sau tristă, ridicând emoticoanele.
2.  „Statui vesele și triste”.
Instrucțiuni:
Redați un fragment scurt de muzică veselă → copiii dansează, sar, zâmbesc.Opriți muzica brusc → ei îngheață în „statuie veselă” (mâini sus, zâmbet etc.)
Apoi redați un fragment scurt de muzică tristă → copiii se mișcă încet, se „târăsc”, se leagănă. Când se oprește → „statuie tristă” (cap plecat, mâini jos etc.).
Se poate repeta de 2-3 ori pentru amuzament și implicare.
Spuneți elevilor: ,,Dacă v-ați simțit bine în jocul cu statui și v-ați recunoscut veselia în muzică, haideți acum să cântăm o melodie care se potrivește perfect cu bucuria noastră.
Se numește „Dacă vesel se trăiește, fă așa...”  (vezi versurile anexa 2) https://www.youtube.com/watch?v=c2ZS9Ik2qNQ&list=RDc2ZS9Ik2qNQ&start_radio=1
 Știți ce trebuie să faceți? 
Trebuie să cântăm și să arătăm prin gesturi că suntem veseli!”

	











30-35 min

	


Angajarea în discuții  și realizarea sarcinilor propuse.


Capacitatea de recunoaștere a caracterului muzical (vesel/trist).


Cooperarea în grup.


















Aprecierea culturii  de interpretare vocală, corect intonativ.



	REFLEXIE/ EXTENSIE
	
·  Să comenteze, în cuvinte simple, cum i-a făcut să se simtă muzica ascultată (veselă sau tristă) și să-și spună părerea despre ea.

	
Întrebați elevii: ,,De ce credeți că o melodie poate fi veselă sau tristă?”
Rugați elevii să comenteze citatul Muzei Eutherpei din manual, pag.13. 


	


5 minute
	
Exprimarea opiniei proprii,
creativitatea,
originalitatea.




Anexa 1

Anexa 2.

Dacă vesel se traieste
(cântec folcloric american)

Daca vesel se traieste bate asa, 
Daca vesel se traieste bate asa, 
Daca vesel se traieste Unul altuia-i zambeste 
Daca vesel se traieste bate asa. 

Daca vesel se traieste striga asa, hei - hei! 
Daca vesel se traieste striga asa, hei - hei! 
Daca vesel se traieste Unul altuia-i zambeste
 Daca vesel se traieste striga asa, hei - hei! 

Daca vesel se traieste fa asa,
 Daca vesel se traieste fa asa, 
Daca vesel se traieste
 Unul altuia-i zambeste 
Daca vesel se traieste fa asa. 

Daca vesel se traieste striga asa, Tiribam! 
Daca vesel se traieste striga asa, Tiribum! 
Daca vesel se traieste Unul altuia-i zambeste 
Daca vesel se traieste striga asa, Tiribam! 

Daca vesel se traieste bine e, 
Daca vesel se traieste bine e, 
Daca vesel se traieste Unul altuia-i zambeste
 Daca vesel se traieste bine e.

